Fundația Transilvană Alpha sărbătorește 32 de ani de existență, duminică, 17 martie. Mai bine de trei decenii în slujba persoanelor din grupurile vulnerabile, fie că sunt persoane cu dizabilități, persoane vârstnice, oameni ai străzii sau persoane care se confruntă cu dificultăți financiare.
32 de ani în care au alinat suferințe, au îmbunătățit calitatea vieții, au mângâiat suflete, au contribuit la formarea personalității, au stârnit emoții și zâmbete.
Pentru a celebra toate acestea, în perioada 11-15 martie, Fundația Transilvană Alpha și-a deschis porțile tuturor celor care vor să îi cunoască și să participe alături de beneficiari la activități.